Lucian Mureșan

Lucian Mureșan (1931–2025) var den første storerkebiskopen av Făgăraș og Alba Iulia og dermed overhodet for den rumenske gresk-katolske kirke. Han var kardinal i den katolske kirke.

Mureșan ble viet til prest i 1964 og til epark (biskop) av Maramureș i 1990. I 1994 ble han utnevnt til erkeepark og metropolitt av Alba Iulia og Făgăraș, den rumensk-katolske kirkens viktigste bispesete, med sete i Blaj. Pave Johannes Paul II opphøyet Mureșan den 16. desember 2005 til storerkebiskop.

 Liv og virke 
 Bakgrunn 
Lucian Mureșan ble født i 1931, den tiende av tolv barn av foreldrene Petru og Maria. Under kommunistregimet ble den gresk-katolske kirke oppløst av den rumenske state i 1948, og presteskapet som nektet å etterkomme dette ble forfulgt og fengslet. Siden drømmen om å bli prest virket uoppnåelig på den tiden, fullførte han først en læretid som snekker og tjenestegjorde i flyvåpenet. Den gresk-katolske kirke fortsatte imidlertid å eksistere i hemmelighet, og biskop Iuliu Hossu valgte Mureșan som en av fem gresk-katolske prestekandidater som skulle utdannes ved det katolske teologiske institutt i Alba Iulia. Dette opererte i hemmelighet under biskop Áron Márton, som ikke lenger satt i fengsel, men nå levde i husarrest. Tre av prestestudentene sluttet i løpet av de to første årene, og de to gjenværende, inkludert Mureșan, ble utvist fra instituttet i sitt fjerde år.

Forfulgt av det hemmelige politi Securitate og ekskludert fra de fleste jobbmuligheter, tjente han til livets opphold i ti år som ufaglært arbeider i et steinbrudd.

 Prest 
Etter benådningen og løslatelsen av Romanias gresk-katolske biskoper ble Mureșan ordinert til prest for Maramureș bispedømme den 19. desember 1964 av biskop Ioan Dragomir, hjelpebiskop i Maramures. Det skjedde i kjelleren til en bygning i Cluj. Som biskop Dragomir hadde pålagt ham, holdt han skult til og med for sine foreldre at han var blitt presteviet. Den rumenske gresk-katolske kirken forble imidlertid forbudt en got stund til, og Mureșan ble tvunget til å utøve sin prestetjeneste i hemmelighet. Hans hovedjobb fortsatte å være ved steinbruddet og senere ved statens vei- og broadministrasjon. Etter Ioan Dragomirs død i 1985 utnevnte metropolit Alexandru Todea Mureșan til å lede Maramureș bispedømme i hemmelighet.

 Biskop av Maramureș 
Da den gresk-katolske kirke kunne operere åpent igjen etter slutten på kommuniststyret i Romania, utnevnte pave Johannes Paul II ham offisielt til biskop av Maramureș i mars 1990. Bispevielsen fant sted den 27. mai 1990, under åpen himmel ved monumentet over den rumenske soldat i Baia Mare foran tusenvis av troende. Hovedkonsekrator var den daværende erkebiskopen av Făgăraș og Alba Iulia og Alba Iulia og senere kardinal Alexandru Todea; medkonsekratorer var biskopen av Lugoj, Ioan Ploscaru, og nuntius emeritus i Tyskland og senere kardinal Guido Del Mestri.

 Erkebiskop av Alba Iulia og Făgăraș 
Etter Alexandru Todeas fratreden ble Mureșan utnevnt til erkebiskop og metropolitt av Alba Iulia og Făgăraș i 1994. Den 27. august 1994 ble han høytidelig innsatt i katedralen i Blaj. Som metropolitt mottok han pallium fra pave Johannes Paul II.

 Storerkebiskop 
16. desember 2005 ble han utnevnt til den første storerkebiskopen av den rumensk-katolske kirke av pave Benedikt XVI.

 Kardinal 
I det høytidelige konsistorium den 18. februar 2012 opphøyde Benedikt XVI ham til kardinalkollegiet som kardinalprest med titulærkirken Sant'Atanasio (Sant'Atanasio dei Greci). Frem til 2019 fungerte han gjentatte ganger som president for den rumenske bispekonferansen og president for rådet for den rumenske kirken i Romania.

 Episkopalgenealogi 
Hans episkopalgenealogi er:
 Kardinal Scipione Rebiba (1504–1577) 
 Kardinal Giulio Antonio Santorio (1532–1602) *bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Erkebiskop Enrico Enríquez (1701–1756) *1743
 Erkebiskop Manuel Quintano Bonifaz (1698–1774) *1749
 Kardinal Buenaventura Córdoba Espinosa de la Cerda (1724–1777) *1761
 Kardinal Giuseppe Maria Doria Pamphilj (1751–1816) *1785
 Pave Pius VIII (1761-1830) *1816
 Pave Pius IX (1792-1878) *1827
 Kardinal Raffaele Monaco La Valletta (1827–1896) *1874
 Kardinal Francesco di Paolo Satolli (1839–1910) *1888
 Kardinal Denis Joseph Dougherty (1865–1951) *1903
 Erkebiskop Gerald Patrick Aloysius O'Hara (1895–1963) *1929
 Biskop Joseph Schubert (1890–1969) *1950
 Erkebiskop Alexandru Todea (1912–2002) *1950
 Kardinal Lucian Mureșan (1931–2025) *1990

 Referanser 

 Eksterne lenker 
 Biografi på The Cardinals of the Holy Roman Church

Kategori:Rumenske katolske biskoper
Kategori:Rumenske kardinaler
Kategori:Personer fra Maramureș
Kategori:Linjen Rebiba